text: Rendegraver tog sig en dukkert i fjorden
  15 marts 2016 kl. 14.30
  I forbindelse med et arbejde måtte en gravemaskine en tur i vandet.
  Normalt ser vi robåde og kajakker på Kolding Fjord. Men tirsdag ringede en kvindelig roer fra Kolding Roklub til TV SYD med et tip om et usædvanligt ”fartøj” på fjorden.
  En rendegraver af mærket New Holland, NH95, kom på afveje i forbindelse med et arbejde ved Kolding Roklub på Gammel Strandvej.
  Den tog forskud på badesæsonen og stak snuden i fjorden. Maskinen kom så langt ud, at den ikke selv kunne komme op igen.
  Så de lange gummistøvler måtte på, for at redde rendegraveren op på land.
  